CELEX: 62011CN0153
Language: fi
Date: 2011-03-28 00:00:00
Title: Asia C-153/11: Ennakkoratkaisupyyntö, jonka Administrativen Sad Varna (Bulgaria) on esittänyt 28.3.2011 — OOD Klub v. Direktor na Direktsia ”Obzhalvane i upravlenie na izpalnenieto” , gr. Varna, pri Sentralno Upravlenie na Natsionalna Agentsia po Prihodite

25.6.2011   
            
            
               FI
            
            
               Euroopan unionin virallinen lehti
            
            
               C 186/12
            
         Ennakkoratkaisupyyntö, jonka Administrativen Sad Varna (Bulgaria) on esittänyt 28.3.2011 — OOD Klub v. Direktor na Direktsia ”Obzhalvane i upravlenie na izpalnenieto”, gr. Varna, pri Sentralno Upravlenie na Natsionalna Agentsia po Prihodite
   (Asia C-153/11)
   2011/C 186/21
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen Sad Varna
   
      Pääasian asianosaiset
   
   
      Kantaja: OOD Klub
   
      Vastaaja: Direktor na Direktsia ”Obzhalvane i upravlenie na izpalnenieto”, gr. Varna, pri Sentralno Upravlenie na Natsionalna Agentsia po Prihodite
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 168 artiklan 1 kohdan a alakohtaa tulkittava siten, että — sen jälkeen kun verovelvollinen on käyttänyt valintaoikeuttaan ja kohdistanut huoneiston, joka on investointihyödyke, yrityksen omaisuuteen — on oletettava (siihen saakka kunnes toisin osoitetaan), että tätä tavaraa käytetään verovelvollisen verollisiin liiketoimiin?
            
         
               2)
            
            
               Onko direktiivin 2006/112 168 artiklan 1 kohdan a alakohtaa tulkittava siten, että vähennysoikeus syntyy sellaisen huoneiston oston yhteydessä, joka kohdistetaan verovelvollisen yrityksen omaisuuteen, heti sen verokauden aikana, jona vero erääntyy maksettavaksi, riippumatta siitä, että huoneistoa ei voida käyttää, koska laissa velvoittavasti säädetty sen käyttöönottoa koskeva lupa puuttuu?
            
         
               3)
            
            
               Onko Natsionalna Agentsia po Prihodite hallintokäytännön kaltainen käytäntö, jonka mukaan arvonlisäverovelvollisten henkilöiden ostamiensa investointihyödykkeiden osalta vaatima vähennysoikeus evätään sillä perusteella, että nämä tavarat käytetään yhtiöiden omistajien yksityiseen käyttöön, ilman että tästä käytöstä kannetaan arvonlisäveroa, direktiivin ja sen tulkintaa koskevan oikeuskäytännön mukaista?
            
         
               4)
            
            
               Kuuluuko yhtiölle eli kantajalle pääasian oikeudenkäynnin kohteena olevan kaltaisessa tapauksessa vähennysoikeus huoneiston — Sofiassa sijaitsevan huoneiston — oston yhteydessä?
            
         
      (1)  EUVL L 347, s. 1.